पाएं अपने शहर की ताज़ा ख़बरें और फ्री ई-पेपरडाउनलोड करें
माह-ए-रमजान तीसरा व आखिरी अाशरा शुरु होने से कोरोनाकाल में भी रोजेदारों की रौनक बढ़ गई है। रोजेदार पूरी तन्मयता से अल्लाह तआला की इबादत में दिन रात पूरी तन्मयता से जुटे हैं। दिन भर भूखे रहने के बावजूद रोजेदारों का उत्साह कम नहीं पड़ रहा। शाम में रोजेदार इस साल संक्रमण की वजह से सोशल डिस्टेंसिंग के नियमों पर बल दे रहे हैं। आम तौर पर लोग परिवार या अभिन्न लोगों के साथ पूरी सुरक्षा के वातावरण में बैठकर शाम में निर्धारित अवधि में इफ्तार कर रहे हैं। इस्लाम के जानकारों के अनुसार तीसरा अशरा ही जहन्नुम यानि नरक की आग से छुटकारा दिलाने वाला होता है। अल्लाह के नेक बंदे इस अशरे में अपनी पूरी हिम्मत व ताकत जुटाकर इबादत में मशगूल हो जाते हैं। इक्कीस वां रोजा शुरु होते नेक बंदे रब को राजी करने की इबादत में जुट गए हैं। प्रो.गुलाम अशदक ने कहा कि रमजान के आखिरी अशरे की अहमियत जगह-जगह बखान की गई है। हजरत मोहम्मद साहब ने इससे संबंधी बातें बताई हैं।
जिस पर अमल करना प्रत्येक मुसलमान का फर्ज होता है। इस अशरे की पांच रातों को शब-ए-कद्र कहा जाता है। इसके बारे में कुरआन में आया है, कि यह हजारों रातों से बेहतर है। इस्लाम धर्म में उल्लेखित है कि मुहम्मद साहब खुद इन दिनों इबादत करते थे। मौलाना ने बताया कि फायदा उठाने के लिए एतकाफ भी किया जाता है, इसका तात्पर्य एकांतवास से है। मौलाना ने बताया कि एतकाफ एक तरह से सबसे बड़े दाता दर पर जाकर पड़ जाना है। अशरे में अल्लाह रसूल का फरमान होता है कि इंसानियत रखी जाए। इतना खैरात निकाली जाए कि गरीब मिसकीन लाचार के घर पर ईद की खुशियां बिखर सके। कुल मिलाकर जैसे जैसे रोजे के एक-एक दिन कम होते जा रहे हैं, रोजेदारों का उत्साह उतना ही बढ़ता जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn